text: Sundhedsjurist: Rigtige titler er vigtig for patienternes sikkerhed
  17 maj 2016 kl. 19.17
  Det er vigtigt for patienternes sikkerhed og tryghed, at de kan stole på de titler, som behandlere på sygehuse bærer. Det siger sundhedsjuristen Kent Kristensen.
  Region Syddanmarks HR-afdeling informerede en 30-årig medarbejder i psykiatrien om, at han ikke må kalde sig læge i Danmark. Alligevel kaldte manden sig gennem otte måneder for lægevikar, når han behandlede patienter på Psykiatrisk Afdeling i Kolding og Vejle, ligesom han dagligt iførte sig et navneskilt med titel af reservelæge.
  - Det er afgørende for patienternes sikkerhed, at de kan stole på de titler, som behandlere i sundhedssystemet bærer  - og det ikke mindst på psykiatriens område, siger Kent Kristensen, der er sundhedsjurist ved Syddansk Universitet til TV SYD.
  